Date Movie

Date Movie er en amerikansk komedie som hadde premiere 30. juni 2006.

Aaron Seltzer var regissør for filmen, og medvirkende var Alyson Hannigan, Eddie Griffin, Jennifer Coolidge, Adam Campbell, Fred Willard og Sophie Monk.

 Sammendrag 
Julia Jones (spilt av Alyson Hannigan) en overvektig kvinne som drømmer om å gifte seg med Napoleon Dynamite (spilt av Josh Meyers) men selv i sine dagdrømmer blir Julia avvist. I dagboken sin, skriver hun om hvordan hun tror at aldri kommer til å finne ordentlig kjærlighet. Julia går ut og begynner å danse for å imponere menn på gata, men lykkes ikke. Julia går på jobb hos faren Frank's (spilt av Eddie Griffin) greske restaurant. Der møter hun Grant Fockyerdoder (spilt av Adam Campbell) som Julia øyeblikkelig utvikler følelser for. Når Frank ber Julia om å fikse en bestilling, snur hun seg for å svare ham, og treffer ved ett uhell Grant i hodet med kaffe-kannen hun holder i hånden og slår ham overende. Julia legger ikke merke til Grant som ligger på gulvet, men hun ser at bordet han satt ved plutselig er tomt. Så hun tror at Grant løp sin vei. Julia vil ha hjelp med kjærlighetslivet sitt, og oppsøker en terapeut, Hitch, som motvillig samtykker til å hjelpe henne.

Julia får snart plass på et reality-tv-show som heter The Extreme Bachelor, hvor ungkaren viser seg å være Grant, mannen hun tidligere møtte i farens restaurant. Programleder Ty Andrews (spilt av Scott Speedman) introduserer Grant, som hilser på alle kvinnene. Flere deltakere blir eliminert. Julia er den siste kvinnen som står igjen, og blir belønnet med middag for to ved en restaurant. Etter måltidet drar Julia og Grant tilbake til leiligheten hennes, hvor de har sex. Julia tar Grant med for å møte foreldrene hennes. Senere sier Grant at han elsker henne, og han ønsker å gifte seg. Julia sier lykkelig ja. Julia og Grant tar kontakt med en bryllups-planlegger ved navn Jell-O (spilt av Valery Ortiz) som har en massiv rumpe. Hun viser dem hva hun har planlagt som underholdning til bryllupet deres, og river av seg klærne for å avsløre en gull-BH og tights. Hun viser frem dansebevegelsene sine, og spretter rundt for å vise frem sin enorme rumpe.

Sener besøker Julia og Grant hans tidligere forlovede, Andy (spilt av Sophie Monk) som viser seg å være ganske attraktiv, og som ikke er redd for å ta av seg klærne og snakke med folk mens hun er naken. Andy hjelper Julia med å skaffe en brudekjole. Ved klesbutikken slår Julia hodet på en sikringsskap, og oppdager at hun plutselig kan lese folks tanker. Julia leser Andys tanker om at Andy ønsker å bli sammen med Grant igjen, og planlegger hvordan hun skal få Julia og Grant til å slå opp med hverandre. Julia og Andy slåss mot hverandre, Kill Bill-stil. Julia slår opp med Grant. Senere går hun med på å gifte seg med Nicky (spilt av Judah Friedlander) men når hun står sammen med Nicky ved alteret i kirken, angrer hun og tenker fremdeles bare på Grant. Faren Frank overtaler Julia til å gå etter Grant, som på dette tidspunktet har ventet på Julia i flere måneder.

Julia reiser for å møte Grant, og hun møter også Andy som lenge har fulgt etter Grant. De blir kjærester igjen, og planlegger å gifte seg - med Hitch som prest. Andy og Nicky møtes i bryllupet, og de blir forelsket. Julia får også en gave fra sin nye svigermor: Et vaginal-termometer som tilsynelatende har vært i deres familie i mange generasjoner, og som de tror skal bringe lykke så lenge den ikke blir vasket. På bryllupsreisen reiser Grant og Julia til Skull Island fra King Kong-filmen hvor de oppdager en kvinne, Anne (spilt av Carmen Electra) som er bundet fast. King Kong dukker plutselig opp og river av kjolen hennes, og lar henne være kledd i en bikini med leopard-mønster. Anne sier «Jeg liker hårete karer», og King Kong brøler.

 Rolleliste 
 Alyson Hannigan som Julia Jones
 Adam Campbell som Grant Fockyerdoder.
 Eddie Griffin som Frank Jones
 Sophie Monk som Andy
 Tony Cox som Hitch
 Fred Willard som Bernie Fockyerdoder.
 Jennifer Coolidge som Roz Fockyerdoder.
 Meera Simhan som Linda Jones
 Judah Friedlander som Nicky
 Marie Matiko som Betty Jones
 Valery Ortiz som Jell-O
 Carmen Electra som Anne
 Scott Speedman som Ty Andrews.
 Tom Fitzpatrick som Gandalf
 Josh Meyers som Napoleon Dynamite / Owen Wilson fra filmen Wedding Crashers
 Edward Moss som Michael Jackson
 Nadia Dina Ariqat som Britney Spears
 Nick Steele som Kevin Federline
 Jasen Salvatore som Ben Stiller
 Bridget Ann Brno som Bridget Jones

Referanser

 Eksterne lenker 


Kategori:Filmer fra 2006
Kategori:Romantiske komedier fra USA
Kategori:Ungdomsfilmer fra USA
Kategori:Razzie-vinnere
Kategori:Engelskspråklige filmer